Source: http://politeia.org.ro/stiri-revista-presei/revista-presei-11-iulie-o-comite-iar-ccr-in-favoarea-infractorului-dragnea/54581/
Timestamp: 2018-11-18 00:19:39+00:00

Document:
Revista Presei – 11 iulie. O comite iar CCR în favoarea infractorului Dragnea? | PoliteiaWorld
Home » Stiri / Revista Presei	» Revista Presei – 11 iulie. O comite iar CCR în favoarea infractorului Dragnea?
Revista Presei – 11 iulie. O comite iar CCR în favoarea infractorului Dragnea?
11/07/2017 Autor Cetatean Categorii: Stiri / Revista Presei
Buna dimineata intr-o zi de marti, 11 iulie. Vremea va fi călduroasă în cea mai mare parte a ţării, iar disconfortul termic se va accentua. Vremea va fi călduroasă în cea mai mare parte a ţării, iar disconfortul termic se va accentua. În zonele de câmpie şi podiş din jumătatea de sud-vest a ţării va fi caniculă după-amiaza, când se vor înregistra frecvent maxime termice de 35…37 de grade, iar în Banat şi în sudul Olteniei vor fi temperaturi în jurul a 38 de grade. Indicele temperatură-umezeală (ITU) va depăşi pe arii extinse pragul critic de 80 de unităţi. În celelalte regiuni vor fi temperaturi maxime situate între 30 şi 34 de grade, mai scăzute pe litoral unde se vor înregistra 24…26 de grade, iar pragul disconfortului termic se va atinge doar izolat. Cerul va fi variabil, cu înnorări temporar accentuate, averse, descărcări electrice şi intensificări ale vântului, în special în a doua parte a zilei şi la începutul nopţii, local în zonele montane şi în regiunile nordice şi centrale şi pe arii restrânse în rest; ploile vor avea şi caracter torenţial, vor fi posibile vijelii şi căderi de grindină. Temperaturile minime vor fi cuprinse, în general, între 14 şi 22 de grade. Bucuresti: Vremea va deveni caniculară, iar disconfortul termic se va accentua. Temperatura maximă va fi de 34…35 de grade, iar indicele temperatură-umezeală (ITU) va depăşi pragul critic de 80 de unităţi. Cerul va fi variabil, iar vântul va sufla slab şi moderat. Temperatura minimă va fi de 17…19 grade.
ZI DECISIVĂ pentru Dan Voiculescu. Fostul om de afaceri ar putea afla astăzi dacă va fi eliberat condiţionat. Dan Voiculescu ar putea afla, marţi, dacă va fi eliberat condiţionat, în urma executării a patru ani din pedeapsa primită în dosarul „ICA”, magistraţii de la Tribunalul Bucureşti urmând să decidă, în mod definitiv, dacă fostul senator poate ieşi din închisoare. Pe 8 iunie, magistraţii Judecătoriei Sectorului 5 au luat decizia de a admite cererea de eliberare formulată de Dan Voiculescu, condamnat în 2013 la zece ani de închisoare pentru spălare de bani. Decizia nu a fost definitivă şi a fost contestată la Tribunalul Bucureşti. Dacă această instanţa va decide că Voiculescu poate fi eliberat condiţionat, atunci el va putea părăsi penitenciarul în care se află încarcerat din 2013. Comisia de specialitate de la nivelul penitenciarului Rahova a dat aviz negativ solicitării lui Dan Voiculescu de eliberare condiţionată, însă, chiar şi în aceste condiţii, fostul senator s-a adresat judecătorilor. Judecătoria Sectorului 5 a explicat motivele care i-au condus pe judecători la decizia de a admite cererea de eliberare condiţionată formulată de Dan Voiculescu, instanţa precizând că a avut un comportament pozitiv, nefiind sancţionat, ba chiar recompensat. În ceea ce priveşte neacoperirea despăgubirilor, judecătorii susţin că acesta nu este un criteriu legal de evaluare a comportamentului din detenţie. „Condiţia analizată presupune observarea conduitei persoanei private de libertate prin raportare la Regulamentul de ordine interioară al locului de detenţie, prin evaluarea eforturilor depuse de această persoană în a participa la activităţi lucrative, educative, moral-religioase, culturale etc”, explică magistraţii în motivare. Judecătorii au constatat că, până la 24 mai, Voiculescu a stat în închisoare în total 1.408 zile din cele 3.653 la care a fost condamnat, 387 dintre acesta fiind considerate executate pe baza muncii prestate, situaţe în care este îndeplinită condiţia referitoare la executarea a cel puţin o treime din pedeapsă. Integral pe Mediafax
Curtea Constitutionala discută marti sesizarea de neconstituţionalitate a prevederilor din Codul Penal privind coruperea alegătorilor la referendum. Judecatorii Curtii Constitutionale discuta, marti, sesizarea de neconstitutionalitate a articolului 392 din Codul Penal privind coruperea alegatorilor la un referendum, depusa de catre persoane inculpate pentru fraude la referendumul din iulie 2012. La ultimul punct al ordinii de zi a sedintei de marti a plenului Curtii Constitutionale figureaza exceptia de neconstitutionalitate a dispozitiilor articolului 392 din Codul Penal raportat la articolul 386, scrie news.ro. Articolul 392 este intitulat fapte savarsite in legatura cu un referendum si prevede: Dispozitiile art. 385-391 se aplica in mod corespunzator si in cazul faptelor savarsite cu prilejul unui referendum. Articolul 386, invocat si el in sesizare, vizeaza sanctionarea coruperii alegatorilor si contine doua alineate care stipuleaza ca (1)Oferirea sau darea de bani, de bunuri ori de alte foloase in scopul determinarii alegatorului sa voteze sau sa nu voteze o anumita lista de candidati ori un anumit candidat se pedepseste cu inchisoarea de la 6 luni la 3 ani si interzicerea exercitarii unor drepturi. (2) Nu intra in categoria bunurilor prevazute in alin. (1) bunurile cu valoare simbolica, inscriptionate cu insemnele unei formatiuni politice. Sesizarea a fost depusa de catre mai multe persoane inculpate in dosarul fraudelor la referendum instrumentat la Cluj: Magureanu Bogdan Cristian, Hanzi Nicusor Stefan, Lacatus Florin, Muza Gabriel, Niculae Nicholas Vitto, Samson Dumitru. Ultimul dintre ei, Dumitru Samson, fiul vitreg al fostului ministru al Apararii, Corneliu Dobritoiu, a fost acuzat de catre procurorii DNA ca, “in cursul diminetii de 29 iulie 2012, in intelegere cu Atanasiu Teodor, Samson Dumitru a apelat la sprijinul invinuitului Magurean Bogdan Cristian (cunoscut interlop din Cluj Napoca, cu relatii in diverse clanuri interlope) pentru ca, in schimbul unor sume de bani, sa actioneze in ziua referendumului pe doua paliere: pe de o parte sa mobilizeze alegatorii sa se deplaseze la vot (in special persoane cu un nivel scazut de educatie) iar, pe de alta parte, sa pregateasca in toate marile localitati de pe raza judetelor Alba, Cluj, Salaj, Bistrita Nasaud, Arad, Timis grupuri de interlopi care sa fie pregatiti sa intervina, la nevoie, in locatiile unde se solicita sprijin. Magurean Bogdan a actionat in sensul celor stabilite, in conditiile in care i s-a pus la dispozitie un spatiu din sediul organizatiei PNL Cluj Napoca iar Samson Dumitru l-a pus in legatura cu mai multi lideri locali ai PNL pentru a le acorda sprijinul in acelasi scop. “. Integral pe Hotnews
Senatul dă verde la înfiinţarea fabricilor de diplome. Parlamentul a adoptat o iniţiativă legislativă care modifică Legea Educaţiei şi permite universităţilor să elibereze diplome de licenţă pe bandă rulantă. Aceasta a fost trimisă pentru promulgare către preşedintele Klaus Iohannis. Parlamentul a dat undă verde înfiinţării de fabrici de diplome prin adoptarea unor amendamente la Legea Educaţiei. Cel puţin aşa acuză studenţii, rectorii, dar şi alţi specialişti din cadrul învăţământului superior care spun că parlamentarii au hotărât ca de acum cifra de şcolarizare pentru universităţi să fie stabilită printr-o hotărâre de guvern, în urma unei evaluări făcută de Agenţia Română de Asigurare a Calităţii în Învăţământul Superior (ARACIS) după criteriul „fiecare cadru didactic să aibă maximum 35 de studenţi la curs”. „Calitatea procesului de învăţare va fi mult diminuată şi, în plus, din nou vor avea un număr semnificativ mai mare de diplome eliberate”, atrag atenţia specialiştii. Iniţiativa legislativă a fost propusă de senatorul Ecaterina Andronescu, care susţine că în baza calculelor pe care le-a făcut cu experţi, acest raport reprezintă media maximală de studenţi care pot fi şcolarizaţi pentru orice domeniu de studiu din universităţile din România. Proiectul a fost adoptat de Senat (cameră decizională – n.r.) la sfârşitul lunii trecute. „Este o problemă de procedură pentru că OUG a fost înaintat parlamentului cu anumite modificări punctuale, iar obiectivul iniţial era de a introduce dubla specializare în universităţi. Cu toate acestea, în momentul în care legea a ajuns în comisiile de specialitate, s-au făcut şi alte modificări care nu aveau legătură cu scopul iniţial al acestei ordonanţe. Integral pe Adevarul
Controverse pe tema salariului minim. Dragnea contrazice programul de guvernare. Salariul minim pe economie nu va crește, de la 1 ianuarie 2018, la 2.000 de lei, așa cum scrie în programul de guvernare al Cabinetului Tudose, ci doar la 1.550 lei. Anunțul a fost făcut de Liviu Dragnea, președinte al PSD și al Camerei Deputaților. Schimbarea majoră vine la doar 10 zile după aprobarea în Parlament a noului program de guvernare. Și premierul Mihai Tudose a fost întrebat de salariul minim pe economie, ceea ce a stârnit iritarea șefului Executivului. „Sunteți incredibili. La ce vă referiți? La acea cifră de 2.000 care sperie, nu? La aia vă referiți? Că toată lumea vă explică și puneți aceleași întrebări încontinuu. Absolut încontinuu”, a spus premierul, fără a oferi însă și răspunsul concret.„Cât va fi salariul minim de la 1 ianuarie 2018?”, a fost întrebarea adresată șefului PSD, Liviu Dragnea, după prima ședință de evaluare în coaliție a activității Cabinetului Tudose. „1.550 de lei. Cu salariul minim, și vreau să repet această valoare, nu va fi impus de guvern salariul minim de 2.000 de lei. Nu există așa ceva. Probabil dintr-o greșeală s-a tot rostogolit asta în spațiul public. Noi avem în program 1.450 în 2017, 1.550 anul viitor și 1.650, 1.750. La anul, poate printr-o nouă prezentare a sistemului de impozitare, salariul brut să fie egal cu cheltuiala totală a angajatorului, ceea ce înseamnă două noțiuni diferite. Dar, salariul minim, așa cum îl știe toată lumea, va crește cu 100 de lei”, a susținut Liviu Dragnea. Integral pe Digi24
Mircea Cărtărescu, În fața ta, la Digi24, despre Soros-mania: Când niște sociopați ajung să conducă țara, ei au nevoie de niște țapi ispășitori. Soros e „sursa răului” în România, iar dezvăluirile făcute de Rise Project despre afacerile din Brazilia ale lui Liviu Dragnea, de acolo pleacă, s-a plâns șeful PSD, într-un nou episod din saga demonizării omului de afaceri. O astfel de afirmație este „o gogoriță”, spune scriitorul Mircea Cărtărescu, în timp ce atrage atenția că Dragnea are nevoie de o supapă: „Așa pot spune că Marilyn Monroe e sursa răului. Dragnea are nevoie de o supapă. Soros e cea mai ridicolă. E o gogoriță care nu mai păcălește pe nimeni, cred ca nici publicul Antena 3 nu mai crede. Pentru ei Soros e un fel de căpcăun, nu mai are legătură cu persoana reală”. Invitat în emisiunea „În fața ta” de la Digi24, Mircea Cărtărescu a vorbit despre mecanismul prin care sunt creați țapii ispășitori într-o țară sau într-o comunitatea oarecare condusă de oameni ce pot fi considerați sociopați. „Întotdeauna apar astfel de personaje care sunt țapi ispășitori în momentul în care la conducerea unei țări sau la conducerea unei scări de bloc se află o putere sau niște oameni care ar putea fi caracterizați ca sociopați. Un sociopat nu are sentimentul de vină, nu simte că poate fi tras la răspundere, binele și răul se definesc în funcție de propriile interese, el nu-și poate face rău lui însuși. Întotdeauna un sociopat, când apare o situație pe care n-o poate manipula, recurge la țapi ispășitori. Pot fi de orice fel, numai că trebuie să fie astfel de persoane care să poată fi demonizate, să li se găsească un defect simbolic, mitic, care să atragă imediat dușmănia, adversitatea unui public țintă”, a explicat Mircea Cărtărescu. Integral pe Republica.ro
Unde poate duce războiul dintre PSD și Laura Codruța Kovesi. Șefa DNA, reclamată la Ministerul Justiției, după ce a refuzat a treia invitație de a se prezenta în fața Comisiei care anchetează alegerile din 2009. Șefa Direcției Naționale Anticorupție și-a justificat refuzul de a se prezenta în fața comisiei parlamentare de anchetă privind alegerile din 2009 prin faptul că nu are date despre fraudarea alegerilor. PSD și ALDE vor să facă plângere penală, dar nu au motive reale. Comisia de anchetă privind prezidenţialele din 2009 a decis, ieri, sesizarea Ministerului Justiţiei cu privire la refuzul procurorului șef al DNA, Laura Codruţa Kovesi, de a participa la audieri, cerându-i, în același timp, să răspundă în scris dacă a fost prezentă acasă la Gabriel Oprea în noaptea alegerilor. Deciziile au fost luate după ce Laura Codruța Kovesi a refuzat pentru a treia oară să se prezinte în fața comisiei parlamentare, trimițând și o scrisoare prin care și-a motivat decizia. Procurorul șef precizează că a luat la cunoştinţă de obiectivele comisiei, printre care sunt enumerate „determinarea implicării unor instituţii şi/sau persoane, altele decât cele prevăzute de lege în organizarea şi desfăşurarea procesului electoral sau în decizii politice ce excedează atribuţiile stabilite prin lege prin aceste instituţii, în cadrul procesului electoral”.Comisia mai anchetează și posibila existență a unor mecanisme paralele de viciere a rezultatului votului, legalitatea achiziționării softului de numărare a voturilor sau legalitatea centralizării rezultatelor votului. „Având în vedere că nu am cunoştinţă şi nu deţin mijloace de probă referitoare la împrejurările şi cauzele în care s-au produs evenimentele supuse cercetării în cauză ce formează obiectul activităţii Comisiei, nu mă voi prezenta în data de 10 iulie 2017-ora 11.30 la şedinţa Comisiei de anchetă”, le-a transmis Laura Codruța Kovesi parlamentarilor. Integral pe Romania Libera
Razboiul lui Liviu Dragnea cu Romania. Se pregateste o noua suspendare? CCR are pe ordinea de zi de astazi o exceptie care ar urma sa scoata din Codul penal infractiunea de corupere a alegatorilor comisa in cadrul unui referendum, adica art. 392 raportat la art.386 din Codul penal. Daca exceptia va fi admisa, iar din informatiile mele raportul intocmit de judecatorul Daniel Morar este de admitere, ar urma sa fie declarata neconstitutionala “oferirea sau darea de bani, de bunuri ori de alte foloase in scopul determinarii alegatorului sa voteze sau sa nu voteze o anumita lista de candidati ori un anumit candidat” daca fapta este comisa in cadrul unui referendum. Pare cumva aparuta din senin aceasta exceptie, ridicata in decembrie anul trecut, deci recent, la Curtea de Apel Cluj si intrata cam peste rand in dezbatere avand in vedere ca exista la CCR si dosare din 2015 care inca isi asteapta randul. Primul gand al multora a fost la inca o pasa servita lui Liviu Drangea, in deja bunul obicei al CCR, avand in vedere ca infractorul Dragnea a fost condamnat pentru o infractiune comisa in cadrul referendumului din 2012. Si, totusi, este greu de crezut ca e asa (ar putea exista alte cadouri daca ne uitam, de exemplu, la punctul 9 de pe Ordinea de zi, Dosarul 2580D/2016, cu raport de admitere de la acelasi Daniel Morar, care ar urma sa includa in randul persoanelor scutite de obligatia de a depune marturie si concubinele suspectului), pentru ca infractorul Dragnea a fost condamnat pentru incalcarea art. 13 din Legea 78/2001, deci in mod normal, eventuala neconstitutionalitate a unui articol din Codul penal, oricare ar fi el, nu ii poate folosi. Teoretic, desigur, pentru ca am mai vazut CCR practic autosesizandu-se (chiar recent Decizia 244/2017) cu incalcarea flagranta a legii sale de functionare si a Constitutiei. Integral pe Ziare.com
Începe cel mai mare exerciţiu militar, desfăşurat în România. Operaţiunea, condusă de Forţele Terestre ale SUA din Europa. Astăzi va începe Saber Guardian 2017 (SG17), cel mai mare exerciţiu desfăşurat în regiunea ţării noastre, la exerciţiu urmând să participe 25.000 de militari, din 22 de ţări aliate şi partenere, anunţă Ministerul Apărării Naţionale. Exerciţiul, condus de Forţele Terestre ale Statelor Unite din Europa (USAREUR), se desfăşoară, în perioada 11-20 iulie, pe teritoriile Bulgariei, României şi Ungariei. “SG17 va începe cu activităţi de relaţionare ale militarilor români şi americani cu autorităţile şi comunităţile locale, în perioada 11-14 iulie, în garnizoane aflate pe itinerariile de deplasare către poligoanele şi raioanele de dislocare. Ei fac parte din Regimentul 2 Cavalerie din Statele Unite ale Americii şi din Brigăzile Multinaţională Sud-Est din Craiova şi 2 Vânători de Munte din Braşov. Militarii vor organiza expoziţii de tehnică sau ceremonii militare în localităţile Arad şi Sinaia (11 iulie), Ploieşti (12 iulie), Sibiu (13 iulie) şi Râmnicu Vâlcea şi Slobozia (14 iulie)”, anunţă Ministerul Apărării Naţionale. Pe teritoriul României, SG17 se desfăşoară în peste 20 de poligoane şi raioane de dislocare, inclusiv Marea Neagră. Printre locaţii se numără Centrul Naţional de Instruire Întrunită (CNII) “Getica” Cincu, Borduşani, Mihail Kogălniceanu, Vâlcea, Capu Midia sau Câmpia Turzii. Integral pe Gandul
13 Raspunsuri la Revista Presei – 11 iulie. O comite iar CCR în favoarea infractorului Dragnea?
intamplator11/07/2017 at 09:03
imi incep ziua cu o intrebare
ce rost mai are constitutia sau legea?
ar fi mai simplu sa fie suspendata/anulata si sa se decida dupa decizii ale curtii constitutionale
nici macar in comunism nu exista asa ceva;legea nu se modifica asa cum dorea unul sau altul;era un mecanism,stramb,un simulacru,dar se pastrau macar aparentele
zigzag11/07/2017 at 09:08
” Liviu pleacă în turneu și începe cu Israel. Ce facem dacă obține cetățenia și rămâne acolo?”, a scris senatorul PNL, Florin Cîțu, pe Facebook.” :)))))
cedric11/07/2017 at 09:16
ce sa faca Israelul cu el? Cred ca il cunosc mai bine decat il cunoastem noi, stiu ca e o pramatie disperata, buna de muls si apoi de aruncat la gunoi.
O mare deziluzie Daniel Morar! Inca una din lungul sir al celor care n-au fost ceea ce pareau a fi la un moment dat.
zigzag11/07/2017 at 09:32
Cum ce sa faca , ii mai da o rigla /un kompas .. onorurile pentru colaborationismul la distrugerea statului roman ! 🙂
mar11/07/2017 at 09:31
@întâmplător ai perfectă dreptate. Pentru că s-a ajuns în punctul în care un grup infracțional organizat a capturat instituțiile statului, cel mai bine ar fi să o pună de o dictatură pe față, pentru că acum este una de catifea. Distanța este aproape invizibilă, pentru că în momentul în care hărțuiești și concediezi ziariști, transformi legea după cum vrei, famiglia sesizează pericolul și acționează astfel încât să nu mai aibă acces la sursa de bani, hărțuiești procurorii, ameninți pe față, lucrurile capătă o turnură periculoasă pentru statul de drept.
elablue11/07/2017 at 09:38
Foarte complicata povestea cu Codruta. Evident ca scopul comisiei parlamentare nu este fraudarea alegerilor ci demolarea LCK. A mizat Andronic pe complicitatea celor prezenti la intalnire sau a grait adevarul ? De ce nu s-a prezentat Codruta la comisie, daca nu a fost prezenta la acea intalnire, mizeaza pe santajarea celor prezenti la comisie ?
De la minutul 1: 10
https://www.youtube.com/watch?v=0-baEgcyd8Q
Cetatean11/07/2017 at 09:46
Dragnea se duce in Israel cum se mergea altadata la Moscova. In afara de Israel si Brazilia, omul nu mai e primit pe nicaieri. In Israel isi cumpara (indirect) vizitele. Asa ca e clar ca omul nu se duce in Israel ca sa se roage pentru sanatate, ci ca sa afle ce mai poate vinde ca sa mai poata reveni.
Momentul “intalnirii” cu Trump la masa a fost maximul atins de Dragnea la vizite externe. De atunci, isi tot cumpara vizite, la fel cum vana Ponta poze cu mai marii planetei.
zigzag11/07/2017 at 10:07
Trebuie sa vedem pe cine mai da afara la intoarcere sau cu ce lege vine la pachet- sa o introduca pe ordinea de zi in parlament . Are o restanta cu legea “defaimarii” !
cedric11/07/2017 at 12:25
http://www.ziare.com/liviu-dragnea/dna/dna-deschide-un-nou-dosar-dupa-investigatia-rise-project-privind-legaturile-lui-dragnea-cu-tel-drum-1472973
Cum sa nu-i vrea capul Codrutei??
cedric11/07/2017 at 12:39
Noile tertipuri ale lui Dragnea. Arunca banii pe fereastra dar disperarea e mare si merita incercat!
https://www.bugetul.ro/exclusiv-cine-se-afla-de-fapt-spatele-noii-strategii-lui-liviu-dragnea-si-ce-interese-ascunse/
zigzag11/07/2017 at 13:02
Se bat israelitii intre ei , pe ce a mai ramas din cadavrul Romaniei.
Diana11/07/2017 at 13:12
Buna ziua tuturor………israeliti sau klingonieni, nu conteaza…..
http://www.reportervirtual.ro/mircea-barbu-jurnalist-roger-stone-a-venit-in-redactia-adevarul-si-a-avut-intalniri-cu-cristian-burci/
zigzag11/07/2017 at 13:25
Postare 9 : http://politeia.org.ro/editoriale/scrisoare-deschisa-catre-domnul-soros/54591/
« Scrisoare deschisă către domnul Soros
Vâlcov, cine e Vâlcov? »

References: CCR 
 CCR 
 CCR 
 articolul 386
 Articolul 392
 Articolul 386
 CCR 
 CCR 
 CCR 
 CCR